ประกาศคณะกรรมการตรวจเงินแผ่นดินประกาศคณะกรรมการตรวจเงินแผ่นดินเรื่องหลักเกณฑ์และวิธีการเข้าสู่ตำแหน่งของข้าราชการสำนักงานการตรวจเงินแผ่นดินเพื่อเลื่อนขึ้นแต่งตั้งให้ดำรงตำแหน่งในระดับที่สูงขึ้นและการย้ายข้าราชการสำนักงานการตรวจเงินแผ่นดินพ.ศ. ๒๕๖๐ โดยที่เป็นการสมควรปรับปรุงหลักเกณฑ์วิธีการและขั้นตอนการเข้าสู่ตำแหน่งของข้าราชการสำนักงานการตรวจเงินแผ่นดินเพื่อเลื่อนขึ้นแต่งตั้งให้ดำรงตำแหน่งในระดับที่สูงขึ้นและการย้ายข้าราชการสำนักงานการตรวจเงินแผ่นดินอาศัยอำนาจตามความในมาตรา๕๒ แห่งพระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ. ๒๕๔๒ และข้อ๓ ของคำสั่งหัวหน้าคณะรักษาความสงบแห่งชาติ ที่ ๒๙/๒๕๕๘ เรื่องการเลือกกรรมการแทนตำแหน่งที่ว่างในคณะกรรมการตรวจเงินแผ่นดินและการดำเนินการเพื่อสรรหาผู้ดำรงตำแหน่งในองค์กรอิสระลงวันที่ ๑๖ กันยายน พุทธศักราช ๒๕๕๘ ประกอบข้อ๑๗ และข้อ ๒๙ ของระเบียบคณะกรรมการตรวจเงินแผ่นดิน ว่าด้วยการบริหารงานบุคคลพ.ศ. ๒๕๕๕ และที่แก้ไขเพิ่มเติมผู้ว่าการตรวจเงินแผ่นดินจึงใช้อำนาจหน้าที่คณะกรรมการตรวจเงินแผ่นดินออกประกาศไว้ดังต่อไปนี้ข้อ๑ ประกาศนี้เรียกว่า ประกาศคณะกรรมการตรวจเงินแผ่นดินเรื่อง หลักเกณฑ์ และวิธีการเข้าสู่ตำแหน่งของข้าราชการสำนักงานการตรวจเงินแผ่นดินเพื่อเลื่อนขึ้นแต่งตั้งให้ดำรงตำแหน่งในระดับที่สูงขึ้นและการย้ายข้าราชการสำนักงานการตรวจเงินแผ่นดิน พ.ศ. ๒๕๖๐ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกประกาศคณะกรรมการตรวจเงินแผ่นดินเรื่องหลักเกณฑ์และวิธีการคัดเลือกข้าราชการสำนักงานการตรวจเงินแผ่นดินเพื่อเลื่อนขึ้นแต่งตั้งให้ดำรงตำแหน่งในระดับที่สูงขึ้นและการย้ายข้าราชการสำนักงานการตรวจเงินแผ่นดินพ.ศ. ๒๕๖๐ ลงวันที่ ๒๗ มีนาคม พ.ศ. ๒๕๖๐หมวด ๑การเข้าสู่ตำแหน่งของข้าราชการเพื่อเลื่อนขึ้นแต่งตั้งให้ดำรงตำแหน่งในระดับที่สูงขึ้น ข้อ๔ การเข้าสู่ตำแหน่งของข้าราชการสำนักงานการตรวจเงินแผ่นดินเพื่อเลื่อนขึ้นแต่งตั้งให้ดำรงตำแหน่งในระดับที่สูงขึ้นมี๑๐ กรณีดังนี้(๑)การคัดเลือกข้าราชการเพื่อเลื่อนขึ้นแต่งตั้งให้ดำรงตำแหน่งประเภทบริหารระดับสูง(๒)การคัดเลือกข้าราชการเพื่อเลื่อนขึ้นแต่งตั้งให้ดำรงตำแหน่งประเภทบริหารระดับต้น(๓)การคัดเลือกข้าราชการเพื่อเลื่อนขึ้นแต่งตั้งให้ดำรงตำแหน่งประเภทอำนวยการระดับสูง(๔)การคัดเลือกข้าราชการเพื่อเลื่อนขึ้นแต่งตั้งให้ดำรงตำแหน่งประเภทอำนวยการระดับต้น(๕)การประเมินข้าราชการเพื่อเลื่อนขึ้นแต่งตั้งให้ดำรงตำแหน่งประเภทวิชาการระดับทรงคุณวุฒิ(๖)การประเมินข้าราชการเพื่อเลื่อนขึ้นแต่งตั้งให้ดำรงตำแหน่งประเภทวิชาการระดับเชี่ยวชาญ(๗)การประเมินข้าราชการเพื่อเลื่อนขึ้นแต่งตั้งให้ดำรงตำแหน่งประเภทวิชาการระดับชำนาญการพิเศษ(๘)การประเมินข้าราชการเพื่อเลื่อนขึ้นแต่งตั้งให้ดำรงตำแหน่งประเภทวิชาการระดับชำนาญการ(๙)การประเมินข้าราชการเพื่อเลื่อนขึ้นแต่งตั้งให้ดำรงตำแหน่งประเภททั่วไประดับอาวุโส(๑๐)การประเมินข้าราชการเพื่อเลื่อนขึ้นแต่งตั้งให้ดำรงตำแหน่งประเภททั่วไประดับชำนาญงานข้อ๕ ข้าราชการสำนักงานการตรวจเงินแผ่นดินที่จะเข้ารับการคัดเลือกหรือการประเมินเพื่อเลื่อนขึ้นแต่งตั้งให้ดำรงตำแหน่งในระดับที่สูงขึ้นต้องเป็นผู้ที่มีคุณสมบัติเฉพาะสำหรับตำแหน่งที่จะแต่งตั้งตามที่กำหนดไว้ในมาตรฐานกำหนดตำแหน่งซึ่งต้องไม่ขัดหรือแย้งกับประกาศฉบับนี้ส่วนที่ ๑คุณสมบัติของข้าราชการสำนักงานการตรวจเงินแผ่นดินในการเข้าสู่ตำแหน่ง ข้อ๖ คุณสมบัติของข้าราชการสำนักงานการตรวจเงินแผ่นดินที่จะมีสิทธิเข้ารับการคัดเลือกเพื่อเลื่อนขึ้นแต่งตั้งให้ดำรงตำแหน่งประเภทบริหารระดับสูงต้องมีคุณสมบัติเฉพาะดังต่อไปนี้(๑)ดำรงตำแหน่งอย่างใดอย่างหนึ่งหรือนับรวมกับตำแหน่งอื่นที่เคยดำรงมาแล้วดังนี้(ก)ดำรงตำแหน่งประเภทวิชาการระดับทรงคุณวุฒิซึ่งเคยดำรงตำแหน่งประเภทบริหารระดับต้นมาแล้วไม่น้อยกว่าหนึ่งปีหรือเคยดำรงตำแหน่งประเภทอำนวยการระดับสูงมาแล้วไม่น้อยกว่าสองปีหรือเคยดำรงตำแหน่งประเภทวิชาการระดับเชี่ยวชาญมาแล้วไม่น้อยกว่าสามปีหรือเคยดำรงตำแหน่งใดตำแหน่งหนึ่งหรือทุกตำแหน่งระหว่างตำแหน่งประเภทบริหารระดับต้นกับตำแหน่งประเภทอำนวยการระดับสูงและตำแหน่งประเภทวิชาการระดับเชี่ยวชาญนับรวมกับตำแหน่งประเภทอำนวยการระดับต้นรวมกันแล้วไม่น้อยกว่าสี่ปี(ข)ดำรงตำแหน่งประเภทบริหารระดับต้นมาแล้วไม่น้อยกว่าหนึ่งปีหรือนับรวมกับตำแหน่งประเภทอำนวยการระดับสูงรวมกันไม่น้อยกว่าสองปีหรือนับรวมกับตำแหน่งประเภทวิชาการระดับเชี่ยวชาญรวมกันไม่น้อยกว่าสามปีหรือนับรวมกันตั้งแต่ตำแหน่งประเภทอำนวยการระดับต้นรวมกับตำแหน่งใดตำแหน่งหนึ่งหรือหลายตำแหน่งจนถึงตำแหน่งประเภทบริหารระดับต้นรวมกันไม่น้อยกว่าสี่ปี(ค)ดำรงตำแหน่งประเภทอำนวยการระดับสูงมาแล้วไม่น้อยกว่าสองปี หรือนับรวมกับตำแหน่งประเภทวิชาการระดับเชี่ยวชาญรวมกันไม่น้อยกว่าสามปีหรือนับรวมกับตำแหน่งประเภทอำนวยการระดับต้นรวมกันไม่น้อยกว่าสี่ปีหรือนับรวมทั้งตำแหน่งประเภทวิชาการระดับเชี่ยวชาญและตำแหน่งประเภทอำนวยการระดับต้นรวมกันไม่น้อยกว่าสี่ปี(ง)ดำรงตำแหน่งประเภทวิชาการระดับเชี่ยวชาญมาแล้วไม่น้อยกว่าสี่ปีหรือนับรวมกับตำแหน่งประเภทอำนวยการระดับต้นรวมกันไม่น้อยกว่าสี่ปีหรือนับรวมกับตำแหน่งประเภทวิชาการระดับชำนาญการพิเศษรวมกันไม่น้อยกว่าเจ็ดปีหรือนับรวมทั้งตำแหน่งประเภทอำนวยการระดับต้นและตำแหน่งประเภทวิชาการระดับชำนาญการพิเศษรวมกันแล้วไม่น้อยกว่าเจ็ดปี(จ)ตำแหน่งอย่างอื่นที่เทียบเท่า (ก) หรือ (ข) หรือ (ค) หรือ (ง)แล้วแต่กรณีตามหลักเกณฑ์และเงื่อนไขที่คณะกรรมการตรวจเงินแผ่นดินกำหนด และ(๒)ผ่านการอบรมหลักสูตรนักบริหารระดับสูง หรือผ่านการอบรมหลักสูตรใด ๆ ที่คณะกรรมการตรวจเงินแผ่นดินพิจารณาให้เป็นผู้ที่มีคุณสมบัติเสมือนได้ผ่านการฝึกอบรมหลักสูตรนักบริหารระดับสูงหากยังไม่เคยผ่านการอบรมหลักสูตรดังกล่าวมาก่อนจะต้องเข้ารับการฝึกอบรมภายในระยะเวลาหนึ่งปีนับจากวันที่ได้รับการแต่งตั้งให้ดำรงตำแหน่งข้อ๗ คุณสมบัติของข้าราชการสำนักงานการตรวจเงินแผ่นดินที่มีสิทธิเข้ารับการคัดเลือกเพื่อเลื่อนขึ้นแต่งตั้งให้ดำรงตำแหน่งประเภทบริหารระดับต้นต้องดำรงตำแหน่งอย่างใดอย่างหนึ่งหรือนับรวมกับตำแหน่งอื่นที่เคยดำรงมาแล้วดังนี้(๑)ดำรงตำแหน่งประเภทอำนวยการระดับสูงมาแล้วไม่น้อยกว่าหนึ่งปี หรือนับรวมกับตำแหน่งประเภทวิชาการระดับเชี่ยวชาญรวมกันไม่น้อยกว่าสองปีหรือนับรวมกับตำแหน่งประเภทอำนวยการระดับต้นรวมกันไม่น้อยกว่าสามปีหรือนับรวมทั้งตำแหน่งประเภทวิชาการระดับเชี่ยวชาญและตำแหน่งประเภทอำนวยการระดับต้นรวมกันไม่น้อยกว่าสามปี(๒) ดำรงตำแหน่งประเภทวิชาการระดับเชี่ยวชาญมาแล้วไม่น้อยกว่าสองปีหรือนับรวมกับตำแหน่งประเภทอำนวยการระดับต้นรวมกันไม่น้อยกว่าสามปีหรือนับรวมกับตำแหน่งประเภทวิชาการระดับชำนาญการพิเศษรวมกันไม่น้อยกว่าห้าปี(๓)ดำรงตำแหน่งประเภทอำนวยการระดับต้นมาแล้วไม่น้อยกว่าสามปี หรือนับรวมกับตำแหน่งประเภทวิชาการระดับชำนาญการพิเศษรวมกันไม่น้อยกว่าห้าปี(๔)ตำแหน่งอย่างอื่นที่เทียบเท่า (๑) หรือ (๒) หรือ (๓) แล้วแต่กรณี ตามหลักเกณฑ์ และเงื่อนไขที่คณะกรรมการตรวจเงินแผ่นดินกำหนดข้อ๘ คุณสมบัติของข้าราชการสำนักงานการตรวจเงินแผ่นดินที่มีสิทธิเข้ารับการคัดเลือกเพื่อเลื่อนขึ้นแต่งตั้งให้ดำรงตำแหน่งประเภทอำนวยการระดับสูงต้องมีคุณสมบัติเฉพาะดังต่อไปนี้(๑)ดำรงตำแหน่งอย่างใดอย่างหนึ่งหรือนับรวมกับตำแหน่งอื่นที่เคยดำรงมาแล้วดังนี้(ก)ดำรงตำแหน่งประเภทวิชาการระดับเชี่ยวชาญมาแล้วไม่น้อยกว่าหนึ่งปี หรือนับรวมกับตำแหน่งประเภทอำนวยการระดับต้นรวมกันไม่น้อยกว่าสองปีหรือนับรวมกับตำแหน่งประเภทวิชาการระดับชำนาญการพิเศษรวมกันไม่น้อยกว่าสี่ปีหรือนับรวมทั้งตำแหน่งประเภทอำนวยการระดับต้นและตำแหน่งประเภทวิชาการระดับชำนาญการพิเศษรวมกันไม่น้อยกว่าสี่ปีหรือนับรวมกันตั้งแต่ตำแหน่งประเภทวิชาการระดับชำนาญการรวมกับตำแหน่งใดตำแหน่งหนึ่งหรือหลายตำแหน่งจนถึงตำแหน่งประเภทวิชาการระดับเชี่ยวชาญนับรวมกันแล้วไม่น้อยกว่าแปดปี(ข)ดำรงตำแหน่งประเภทอำนวยการระดับต้นมาแล้วไม่น้อยกว่าสองปี หรือนับรวมกับตำแหน่งประเภทวิชาการระดับชำนาญการพิเศษรวมกันไม่น้อยกว่าสี่ปีหรือนับรวมกับตำแหน่งประเภททั่วไประดับอาวุโสรวมกันไม่น้อยกว่าเจ็ดปีหรือนับรวมกันตั้งแต่ตำแหน่งประเภทวิชาการระดับชำนาญการรวมกับตำแหน่งใดตำแหน่งหนึ่งหรือหลายตำแหน่งจนถึงประเภทอำนวยการระดับต้นรวมกันไม่น้อยกว่าแปดปี(ค)ดำรงตำแหน่งประเภทวิชาการระดับชำนาญการพิเศษมาแล้วไม่น้อยกว่าสี่ปีหรือนับรวมกับประเภทวิชาการระดับชำนาญการรวมกันไม่น้อยกว่าแปดปี(ง)ดำรงตำแหน่งประเภททั่วไประดับอาวุโสไม่น้อยกว่าเจ็ดปี(จ)ตำแหน่งอย่างอื่นที่เทียบเท่า (ก) หรือ (ข) หรือ (ค) หรือ (ง) แล้วแต่กรณี ตามหลักเกณฑ์และเงื่อนไขที่คณะกรรมการตรวจเงินแผ่นดินกำหนดและ(๒)มีประสบการณ์ในงานที่หลากหลายสำหรับตำแหน่งประเภทอำนวยการตามที่คณะกรรมการตรวจเงินแผ่นดินกำหนดข้อ๙ คุณสมบัติของข้าราชการที่มีสิทธิเข้ารับการคัดเลือกเพื่อเลื่อนขึ้นแต่งตั้งให้ดำรงตำแหน่งประเภทอำนวยการระดับต้นต้องมีคุณสมบัติเฉพาะดังต่อไปนี้(๑)ดำรงตำแหน่งอย่างใดอย่างหนึ่งหรือนับรวมกับตำแหน่งอื่นที่เคยดำรงมาแล้ว ดังนี้(ก)ดำรงตำแหน่งประเภทวิชาการระดับชำนาญการพิเศษมาแล้วไม่น้อยกว่าสองปีหรือนับรวมกับตำแหน่งประเภทวิชาการระดับชำนาญการรวมกันไม่น้อยกว่าหกปีหรือนับรวมทั้งตำแหน่งประเภทวิชาการระดับชำนาญการพิเศษและตำแหน่งประเภทวิชาการระดับชำนาญการรวมกันแล้วไม่น้อยกว่าหกปี(ข)ดำรงตำแหน่งประเภทวิชาการระดับชำนาญการมาแล้วไม่น้อยกว่าหกปี(ค)ดำรงตำแหน่งประเภททั่วไประดับอาวุโสมาแล้วไม่น้อยกว่าหกปี(ง)ตำแหน่งอย่างอื่นที่เทียบเท่า (ก) หรือ (ข) หรือ (ค) แล้วแต่กรณีตามหลักเกณฑ์และเงื่อนไขที่คณะกรรมการตรวจเงินแผ่นดินกำหนด และ(๒)มีประสบการณ์ในงานที่หลากหลายสำหรับตำแหน่งประเภทอำนวยการตามที่คณะกรรมการตรวจเงินแผ่นดินกำหนดข้อ๑๐ คุณสมบัติของข้าราชการที่มีสิทธิเข้ารับการประเมินบุคคลและผลงานเพื่อเลื่อนขึ้นแต่งตั้งให้ดำรงตำแหน่งประเภทวิชาการระดับทรงคุณวุฒิต้องมีคุณสมบัติเฉพาะดังต่อไปนี้(๑)ดำรงตำแหน่งอย่างใดอย่างหนึ่งหรือนับรวมกับตำแหน่งอื่นที่เคยดำรงมาแล้วดังนี้(ก)ดำรงตำแหน่งประเภทบริหารระดับต้นมาแล้วไม่น้อยกว่าหนึ่งปี หรือนับรวมกับตำแหน่งประเภทอำนวยการระดับสูงรวมกันไม่น้อยกว่าสองปีหรือนับรวมกับตำแหน่งประเภทวิชาการระดับเชี่ยวชาญรวมกันไม่น้อยกว่าสามปีหรือนับรวมตั้งแต่ตำแหน่งประเภทอำนวยการระดับต้นรวมกับตำแหน่งใดตำแหน่งหนึ่งหรือหลายตำแหน่งจนถึงบริหารระดับต้นรวมกันไม่น้อยกว่าสี่ปี(ข)ดำรงตำแหน่งประเภทอำนวยการระดับสูงมาแล้วไม่น้อยกว่าสองปี หรือนับรวมกับตำแหน่งประเภทวิชาการระดับเชี่ยวชาญรวมกันไม่น้อยกว่าสามปีหรือนับรวมกับตำแหน่งประเภทอำนวยการระดับต้นรวมกันไม่น้อยกว่าสี่ปีหรือนับรวมทั้งตำแหน่งประเภทวิชาการระดับเชี่ยวชาญและตำแหน่งประเภทอำนวยการระดับต้นรวมกันไม่น้อยกว่าสี่ปี(ค)ดำรงตำแหน่งประเภทวิชาการระดับเชี่ยวชาญมาแล้วไม่น้อยกว่าสามปีหรือนับรวมกับตำแหน่งประเภทอำนวยการระดับต้นรวมกันไม่น้อยกว่าสี่ปีหรือนับรวมกับตำแหน่งประเภทวิชาการระดับชำนาญการพิเศษรวมกันไม่น้อยกว่าหกปี หรือนับรวมทั้งตำแหน่งประเภทอำนวยการระดับต้นและตำแหน่งประเภทวิชาการระดับชำนาญการพิเศษรวมกันไม่น้อยกว่าหกปี(ง)ตำแหน่งอย่างอื่นที่เทียบเท่า (ก) หรือ (ข) หรือ (ค) แล้วแต่กรณีตามหลักเกณฑ์และเงื่อนไขที่คณะกรรมการตรวจเงินแผ่นดินกำหนด และ(๒)ได้รับเงินเดือนไม่ต่ำกว่าขั้นต่ำของบัญชีเงินเดือนขั้นต่ำขั้นสูงของตำแหน่งประเภทวิชาการระดับทรงคุณวุฒิ(๓)สอบผ่านการอบรมหลักสูตรผู้ทรงคุณวุฒิของสำนักงานการตรวจเงินแผ่นดินแล้วข้อ๑๑ คุณสมบัติของข้าราชการที่มีสิทธิเข้ารับการประเมินบุคคลและผลงานเพื่อเลื่อนขึ้นแต่งตั้งให้ดำรงตำแหน่งประเภทวิชาการระดับเชี่ยวชาญต้องมีคุณสมบัติเฉพาะดังต่อไปนี้(๑)ดำรงตำแหน่งอย่างใดอย่างหนึ่งหรือนับรวมกับตำแหน่งอื่นที่เคยดำรงมาแล้วดังนี้(ก)ดำรงตำแหน่งประเภทอำนวยการระดับต้นมาแล้วไม่น้อยกว่าหนึ่งปี หรือนับรวมกับตำแหน่งประเภทวิชาการระดับชำนาญการพิเศษรวมกันมาแล้วไม่น้อยกว่าสามปี(ข)ดำรงตำแหน่งประเภทวิชาการระดับชำนาญการพิเศษมาแล้วไม่น้อยกว่าสามปีหรือนับรวมกับตำแหน่งประเภทวิชาการระดับชำนาญการรวมกันมาแล้วไม่น้อยกว่าเจ็ดปี(ค)ตำแหน่งอย่างอื่นที่เทียบเท่า (ก) หรือ (ข) แล้วแต่กรณีตามหลักเกณฑ์และเงื่อนไขที่คณะกรรมการตรวจเงินแผ่นดินกำหนด และ(๒)ได้รับเงินเดือนไม่ต่ำกว่าขั้นต่ำของบัญชีเงินเดือนขั้นต่ำขั้นสูงของตำแหน่งประเภทวิชาการระดับเชี่ยวชาญบวกด้วยร้อยละ ๗ของอัตราเงินเดือนขั้นต่ำของบัญชีเงินเดือนขั้นต่ำขั้นสูงของตำแหน่งประเภทวิชาการระดับเชี่ยวชาญ(๓) สอบผ่านการอบรมหลักสูตรระดับเชี่ยวชาญของสำนักงานการตรวจเงินแผ่นดินแล้วข้อ๑๒ คุณสมบัติของข้าราชการที่มีสิทธิเข้ารับการประเมินบุคคลและผลงานเพื่อเลื่อนขึ้นแต่งตั้งให้ดำรงตำแหน่งประเภทวิชาการระดับชำนาญการพิเศษต้องมีคุณสมบัติเฉพาะดังต่อไปนี้(๑)ดำรงตำแหน่งประเภทวิชาการระดับชำนาญการมาแล้วไม่น้อยกว่าสี่ปี(๒)ได้รับเงินเดือนไม่ต่ำกว่าขั้นต่ำของบัญชีเงินเดือนขั้นต่ำขั้นสูงของตำแหน่งประเภทวิชาการระดับชำนาญการพิเศษบวกด้วยร้อยละ ๔ของอัตราเงินเดือนขั้นต่ำของบัญชีเงินเดือนขั้นต่ำขั้นสูงของตำแหน่งประเภทวิชาการระดับชำนาญการพิเศษ(๓)สอบผ่านการอบรมหลักสูตรระดับชำนาญการพิเศษของสำนักงานการตรวจเงินแผ่นดินแล้วข้อ๑๓ คุณสมบัติของข้าราชการที่มีสิทธิเข้ารับการประเมินบุคคลและผลงานเพื่อเลื่อนขึ้นแต่งตั้งให้ดำรงตำแหน่งประเภทวิชาการระดับชำนาญการต้องมีคุณสมบัติเฉพาะดังต่อไปนี้(๑)ดำรงตำแหน่งประเภทวิชาการระดับปฏิบัติการมาแล้วดังนี้(ก)กรณีสำเร็จการศึกษาระดับปริญญาตรีไม่น้อยกว่าหกปี(ข)กรณีสำเร็จการศึกษาระดับปริญญาโทไม่น้อยกว่าสี่ปี(ค)กรณีสำเร็จการศึกษาระดับปริญญาเอกไม่น้อยกว่าสองปี(๒)ได้รับเงินเดือนไม่ต่ำกว่าขั้นต่ำของบัญชีเงินเดือนขั้นต่ำขั้นสูงของตำแหน่งประเภทวิชาการระดับชำนาญการบวกด้วยร้อยละ๔ของอัตราเงินเดือนขั้นต่ำของบัญชีเงินเดือนขั้นต่ำขั้นสูงของตำแหน่งประเภทวิชาการระดับชำนาญการ(๓)สอบผ่านการอบรมหลักสูตรระดับชำนาญการของสำนักงานการตรวจเงินแผ่นดินแล้วข้อ๑๔ คุณสมบัติของข้าราชการที่มีสิทธิเข้ารับการประเมินบุคคลและผลงานเพื่อเลื่อนขึ้นแต่งตั้งให้ดำรงตำแหน่งประเภททั่วไประดับอาวุโสต้องมีคุณสมบัติเฉพาะดังต่อไปนี้(๑)ดำรงตำแหน่งประเภททั่วไประดับชำนาญงานมาแล้วไม่น้อยกว่าหกปี(๒)ได้รับเงินเดือนไม่ต่ำกว่าขั้นต่ำของบัญชีเงินเดือนขั้นต่ำขั้นสูงของตำแหน่งประเภททั่วไประดับอาวุโส บวกด้วยร้อยละ ๑๑ของอัตราเงินเดือนขั้นต่ำของบัญชีเงินเดือนขั้นต่ำขั้นสูงของตำแหน่งประเภททั่วไประดับอาวุโสข้อ๑๕ คุณสมบัติของข้าราชการที่มีสิทธิเข้ารับการประเมินบุคคลและผลงานเพื่อเลื่อนขึ้นแต่งตั้งให้ดำรงตำแหน่งประเภททั่วไประดับชำนาญงานต้องมีคุณสมบัติเฉพาะดังต่อไปนี้(๑)ดำรงตำแหน่งประเภททั่วไประดับปฏิบัติงานมาแล้วดังนี้(ก)กรณีสำเร็จการศึกษาระดับประกาศนียบัตรวิชาชีพ (ปวช.) ไม่น้อยกว่าหกปี(ข) กรณีสำเร็จการศึกษาระดับประกาศนียบัตรวิชาชีพเทคนิค(ปวท.) ไม่น้อยกว่าห้าปี(ค) กรณีสำเร็จการศึกษาระดับประกาศนียบัตรวิชาชีพชั้นสูง(ปวส.) ไม่น้อยกว่าสี่ปี(๒)ได้รับเงินเดือนไม่ต่ำกว่าขั้นต่ำของบัญชีเงินเดือนขั้นต่ำขั้นสูงของตำแหน่งประเภททั่วไประดับชำนาญงานบวกด้วยร้อยละ ๔ ของอัตราเงินเดือนขั้นต่ำของบัญชีเงินเดือนขั้นต่ำขั้นสูงของตำแหน่งประเภททั่วไประดับชำนาญงานส่วนที่ ๒การคัดเลือกข้าราชการเพื่อเลื่อนขึ้นแต่งตั้งให้ดำรงตำแหน่งประเภทบริหารและอำนวยการ ข้อ๑๖ เมื่อตำแหน่งข้าราชการสำนักงานการตรวจเงินแผ่นดินประเภทบริหารระดับสูงว่างลงหรือกำลังจะว่างหรือมีการกำหนดตำแหน่งขึ้นใหม่ในการคัดเลือกข้าราชการเข้าสู่ตำแหน่งดังกล่าวให้ประธานกรรมการตรวจเงินแผ่นดินแต่งตั้งคณะกรรมการคัดเลือกขึ้นมาคณะหนึ่งเพื่อทำหน้าที่พิจารณาคัดเลือกข้าราชการเข้าสู่ตำแหน่ง เรียกว่า คณะกรรมการคัดเลือกข้าราชการประเภทบริหารระดับสูง ประกอบด้วย(๑)ผู้ว่าการตรวจเงินแผ่นดิน เป็นประธานกรรมการ(๒)กรรมการจำนวนสี่คนซึ่งแต่งตั้งจาก(ก)รองผู้ว่าการตรวจเงินแผ่นดิน จำนวนหนึ่งคน(ข)ผู้ซึ่งเป็นหรือเคยเป็นข้าราชการสำนักงานการตรวจเงินแผ่นดินที่ดำรงตำแหน่งประเภทบริหารระดับสูงหรือตำแหน่งประเภทวิชาการระดับทรงคุณวุฒิ หรือตำแหน่งเทียบเท่า จำนวนสองคน(ค)ผู้ทรงคุณวุฒิซึ่งดำรงตำแหน่งหรือเคยดำรงตำแหน่งไม่ต่ำกว่าตำแหน่งที่จะได้รับการคัดเลือกจำนวนหนึ่งคนให้ผู้อำนวยการสำนักบริหารทรัพยากรบุคคลทำหน้าที่เลขานุการแต่ถ้าเป็นผู้อยู่ในข่ายที่จะได้รับการพิจารณาคัดเลือกด้วยก็ให้เลือกข้าราชการสำนักบริหารทรัพยากรบุคคลคนหนึ่งทำหน้าที่เลขานุการแทนและอาจจะตั้งผู้ช่วยเลขานุการตามความเหมาะสมก็ได้ข้อ๑๗ เมื่อตำแหน่งข้าราชการสำนักงานการตรวจเงินแผ่นดินประเภทบริหารระดับต้นหรือประเภทอำนวยการระดับสูงว่างลงหรือกำลังจะว่างหรือมีการกำหนดตำแหน่งขึ้นใหม่ ในการคัดเลือกข้าราชการเข้าสู่ตำแหน่งดังกล่าวให้ผู้ว่าการตรวจเงินแผ่นดินแต่งตั้งคณะกรรมการคัดเลือกแต่ละคณะเพื่อทำหน้าที่พิจารณาคัดเลือกข้าราชการเข้าสู่ตำแหน่งดังต่อไปนี้(๑)คณะกรรมการคัดเลือกข้าราชการประเภทบริหารระดับต้น(๒)คณะกรรมการคัดเลือกข้าราชการประเภทอำนวยการระดับสูงการแต่งตั้งคณะกรรมการคัดเลือกตามวรรคหนึ่งแต่ละคณะประกอบด้วย(๑)ประธานกรรมการซึ่งแต่งตั้งจากรองผู้ว่าการตรวจเงินแผ่นดินหรือผู้ตรวจเงินแผ่นดินหรือตำแหน่งอื่นที่เทียบเท่า(๒)กรรมการจำนวนสี่คนซึ่งแต่งตั้งจาก(ก)ข้าราชการสำนักงานการตรวจเงินแผ่นดินที่ดำรงตำแหน่งประเภทบริหารระดับสูงหรือตำแหน่งประเภทวิชาการระดับทรงคุณวุฒิจำนวนสองคน(ข)ผู้ซึ่งเคยเป็นข้าราชการที่ดำรงตำแหน่งประเภทบริหารระดับสูงหรือตำแหน่งประเภทวิชาการระดับทรงคุณวุฒิ หรือตำแหน่งเทียบเท่า จำนวนหนึ่งคน(ค)ผู้ทรงคุณวุฒิซึ่งดำรงตำแหน่งหรือเคยดำรงตำแหน่งไม่ต่ำกว่าตำแหน่งที่จะได้รับการคัดเลือกจำนวนหนึ่งคนให้ผู้อำนวยการสำนักบริหารทรัพยากรบุคคลหรือผู้ที่ผู้อำนวยการสำนักบริหารทรัพยากรบุคคลมอบหมายทำหน้าที่เลขานุการและอาจจะตั้งผู้ช่วยเลขานุการตามความเหมาะสมก็ได้ข้อ๑๘ เมื่อตำแหน่งข้าราชการสำนักงานการตรวจเงินแผ่นดินประเภทอำนวยการระดับต้นว่างลงหรือกำลังจะว่างหรือมีการกำหนดตำแหน่งขึ้นใหม่ ในการคัดเลือกข้าราชการเข้าสู่ตำแหน่งดังกล่าวให้ผู้ว่าการตรวจเงินแผ่นดินแต่งตั้งคณะกรรมการคัดเลือกขึ้นมาคณะหนึ่งเพื่อทำหน้าที่พิจารณาคัดเลือกข้าราชการเข้าสู่ตำแหน่ง เรียกว่า คณะกรรมการคัดเลือกข้าราชการประเภทอำนวยการระดับต้น ประกอบด้วย(๑)ประธานกรรมการซึ่งแต่งตั้งจากรองผู้ว่าการตรวจเงินแผ่นดินหรือผู้ตรวจเงินแผ่นดินหรือตำแหน่งอื่นที่เทียบเท่า(๒)กรรมการจำนวนสี่คนซึ่งแต่งตั้งจาก(ก)ข้าราชการสำนักงานการตรวจเงินแผ่นดินที่ดำรงตำแหน่งไม่ต่ำกว่าตำแหน่งประเภทอำนวยการระดับสูงหรือตำแหน่งประเภทวิชาการระดับเชี่ยวชาญ ซึ่งมีความรู้ความเข้าใจเป็นอย่างดีในลักษณะงานของตำแหน่งที่จะแต่งตั้งจำนวนสองคน(ข) ผู้ซึ่งเคยเป็นข้าราชการที่ดำรงตำแหน่งไม่ต่ำกว่าตำแหน่งประเภทอำนวยการระดับสูงหรือตำแหน่งประเภทวิชาการระดับเชี่ยวชาญหรือตำแหน่งเทียบเท่า จำนวนหนึ่งคน(ค)ผู้ทรงคุณวุฒิซึ่งดำรงตำแหน่งหรือเคยดำรงตำแหน่งไม่ต่ำกว่าตำแหน่งที่จะได้รับการคัดเลือกจำนวนหนึ่งคนให้ผู้อำนวยการสำนักบริหารทรัพยากรบุคคลหรือผู้ที่ผู้อำนวยการสำนักบริหารทรัพยากรบุคคลมอบหมายทำหน้าที่เลขานุการและอาจจะตั้งผู้ช่วยเลขานุการตามความเหมาะสมก็ได้ข้อ ๑๙ การพิจารณาคัดเลือกข้าราชการเพื่อแต่งตั้งให้ดำรงตำแหน่งประเภทบริหารระดับสูงประเภทบริหารระดับต้นประเภทอำนวยการระดับสูง และประเภทอำนวยการระดับต้น แล้วแต่กรณี ให้ดำเนินการตามหลักเกณฑ์ดังนี้(๑)ให้คณะกรรมการคัดเลือกแต่ละคณะกำหนดหลักเกณฑ์วิธีการคัดเลือกและการประเมินบุคคลให้เหมาะสมกับตำแหน่งที่จะแต่งตั้งเพื่อใช้เป็นเกณฑ์ในการคัดเลือกโดยคำนึงถึงความรู้ความสามารถความประพฤติ ศักยภาพ ประวัติการรับราชการผลการประเมินผลการปฏิบัติราชการย้อนหลังไม่น้อยกว่าสามปีและให้พิจารณาถึงคุณลักษณะอื่น ๆ ที่จำเป็นต้องใช้ในการปฏิบัติงานในตำแหน่งนั้น ๆ เช่น การเป็นผู้นำรวมถึงการให้ความร่วมมือในกิจกรรมต่าง ๆ ของสำนักงานการตรวจเงินแผ่นดินโดยอาจกำหนดวิธีการคัดเลือกที่เหมาะสมเช่น การสอบคัดเลือก การสัมภาษณ์ การแสดงวิสัยทัศน์ หรืออาจใช้วิธีอื่นใดก็ได้หลักเกณฑ์ดังกล่าวรวมถึงตำแหน่งที่เปิดรับสมัครให้ประกาศให้ทราบทั่วกันก่อนเริ่มดำเนินการคัดเลือกในการพิจารณาคัดเลือกต้องกำหนดหลักเกณฑ์การให้คะแนนแต่ละองค์ประกอบหลักและองค์ประกอบย่อยให้ชัดเจนหรืออาจกำหนดเป็นระดับ หรือวิธีอื่นใดก็ได้โดยเฉลี่ยน้ำหนักตามความสำคัญของแต่ละองค์ประกอบ(๒)ให้คณะกรรมการคัดเลือกพิจารณาคัดเลือกผู้สมัครทุกคนที่มีคุณสมบัติที่จะได้รับการแต่งตั้งให้ดำรงตำแหน่งตามหลักเกณฑ์ วิธีการคัดเลือกและการประเมินบุคคลที่กำหนดเพื่อคัดเลือกผู้ที่เหมาะสมในแต่ละตำแหน่งซึ่งจะต้องมากกว่าจำนวนตำแหน่งที่จะแต่งตั้ง แต่ไม่เกินสามเท่าของตำแหน่งที่จะแต่งตั้งโดยเรียงลำดับผู้ซึ่งเหมาะสมที่สุดไว้ในลำดับแรกและผู้ซึ่งเหมาะสมรองลงไปในลำดับต่อๆ กันไป พร้อมทั้งเหตุผลประกอบการพิจารณาด้วยแล้วเสนอรายชื่อต่อผู้ว่าการตรวจเงินแผ่นดินเพื่อพิจารณาสั่งบรรจุและแต่งตั้งหรือเพื่อเสนอต่อผู้มีอำนาจสั่งบรรจุ แล้วแต่กรณี(๓)ในกรณีที่ผู้ว่าการตรวจเงินแผ่นดินเห็นว่าบุคคลในรายชื่อที่คณะกรรมการคัดเลือกเสนอเหมาะสมที่จะได้เลื่อนขึ้นแต่งตั้งให้ดำรงตำแหน่งให้ดำเนินการตามขั้นตอนการแต่งตั้งต่อไปแต่หากเห็นว่ารายชื่อผู้ที่คณะกรรมการคัดเลือกเสนอยังไม่เหมาะสมก็ให้ปรึกษากับประธานกรรมการคัดเลือกหรือส่งให้คณะกรรมการคัดเลือกพิจารณาทบทวนลำดับความเหมาะสมตามที่เห็นสมควรแล้วดำเนินการตามขั้นตอนการแต่งตั้งต่อไป(๔)หากมิใช่กรณีที่ผู้ว่าการตรวจเงินแผ่นดินมีอำนาจสั่งบรรจุแต่งตั้งในการพิจารณาสั่งบรรจุให้ผู้มีอำนาจสั่งบรรจุพิจารณาความเห็นของผู้ว่าการตรวจเงินแผ่นดินประกอบด้วยหากเห็นว่ายังมีเหตุผลหรือข้อมูลอื่นที่คณะกรรมการคัดเลือกควรพิจารณาอีกให้ผู้มีอำนาจสั่งบรรจุส่งเรื่องกลับไปให้คณะกรรมการคัดเลือกพิจารณาทบทวนลำดับความเหมาะสมตามที่เห็นสมควรแล้วดำเนินการตามขั้นตอนการบรรจุต่อไปส่วนที่ ๓การประเมินข้าราชการเพื่อเลื่อนขึ้นแต่งตั้งให้ดำรงตำแหน่งประเภทวิชาการ ข้อ๒๐ เมื่อตำแหน่งข้าราชการสำนักงานการตรวจเงินแผ่นดินประเภทวิชาการระดับทรงคุณวุฒิว่างลงหรือกำลังจะว่างหรือกรณีมีความจำเป็นต้องกำหนดตำแหน่งขึ้นใหม่ในการประเมินข้าราชการเข้าสู่ตำแหน่งดังกล่าวให้ประธานกรรมการตรวจเงินแผ่นดินแต่งตั้งคณะกรรมการขึ้นมาคณะหนึ่งเพื่อทำหน้าที่ประเมินบุคคลและผลงานข้าราชการเข้าสู่ตำแหน่งเรียกว่า คณะกรรมการประเมินข้าราชการประเภทวิชาการระดับทรงคุณวุฒิ ประกอบด้วย(๑)ผู้ว่าการตรวจเงินแผ่นดิน เป็นประธานกรรมการ(๒)กรรมการจำนวนสี่คน ซึ่งแต่งตั้งจาก(ก)ข้าราชการสำนักงานการตรวจเงินแผ่นดินที่ดำรงตำแหน่งประเภทบริหารระดับสูงหรือตำแหน่งประเภทวิชาการระดับทรงคุณวุฒิจำนวนสองคน(ข)ผู้ซึ่งเป็นหรือเคยเป็นข้าราชการสำนักงานการตรวจเงินแผ่นดินตำแหน่งประเภทบริหารระดับสูงหรือตำแหน่งประเภทวิชาการระดับทรงคุณวุฒิ หรือตำแหน่งเทียบเท่า จำนวนหนึ่งคน(ค)ผู้ทรงคุณวุฒิซึ่งดำรงตำแหน่งหรือเคยดำรงตำแหน่งไม่ต่ำกว่าตำแหน่งที่จะได้รับการประเมินจำนวนหนึ่งคนให้ผู้อำนวยการสำนักบริหารทรัพยากรบุคคลทำหน้าที่เลขานุการแต่ถ้าเป็นผู้อยู่ในข่ายที่จะได้รับการพิจารณาคัดเลือกด้วยก็ให้เลือกข้าราชการสำนักบริหารทรัพยากรบุคคลคนหนึ่งทำหน้าที่เลขานุการแทนและอาจจะตั้งผู้ช่วยเลขานุการตามความเหมาะสมก็ได้ข้อ๒๑ ในการประเมินบุคคลและผลงานข้าราชการเพื่อแต่งตั้งให้ดำรงตำแหน่งประเภทวิชาการระดับทรงคุณวุฒิให้ดำเนินการตามขั้นตอน ดังต่อไปนี้(๑)ให้ข้าราชการสำนักงานการตรวจเงินแผ่นดินที่มีคุณสมบัติครบตามข้อ ๑๐ยื่นเสนอขอรับการประเมินการเลื่อนตำแหน่งตามแบบฟอร์มที่สำนักงานการตรวจเงินแผ่นดินกำหนดผ่านทางสำนักบริหารทรัพยากรบุคคลเพื่อตรวจสอบคุณสมบัติและส่งข้อมูลต่าง ๆสำหรับใช้ประกอบการพิจารณาของคณะกรรมการประเมินบุคคลและผลงานเพื่อประเมินว่าคุณสมบัติของบุคคลและผลงานผ่านเกณฑ์ที่กำหนดหรือไม่ต่อไป(๒)ให้สำนักบริหารทรัพยากรบุคคลจัดให้มีการประเมินความสามารถโดยผู้บังคับบัญชาที่ควบคุมและดูแลการปฏิบัติงานโดยตรงของผู้ขอรับการประเมินและผู้บังคับบัญชาชั้นเหนือขึ้นไปอีกหนึ่งระดับเพื่อทำการประเมินคุณลักษณะของผู้ขอรับการประเมินกรณีที่ไม่สามารถหาผู้บังคับบัญชาที่จะประเมินได้ถึงสองระดับให้ผู้บังคับบัญชาโดยตรงของผู้ขอรับการประเมินเป็นผู้ประเมินแต่เพียงผู้เดียว ทั้งนี้ ให้ประเมินตามแบบประเมินคุณลักษณะของบุคคลที่สำนักงานการตรวจเงินแผ่นดินกำหนดดังนี้(ก)การประเมินคุณลักษณะของบุคคลแต่ละรายการ ให้ผู้บังคับบัญชาพิจารณากำหนดระดับการประเมินเป็นสี่ระดับแล้วให้เป็นคะแนนดังนี้๑)ดีมาก หมายถึง ได้คะแนน ๙๑ - ๑๐๐ % ของคะแนนเต็ม๒)ดี หมายถึง ได้คะแนน ๗๑ - ๙๐ % ของคะแนนเต็ม๓)พอใช้ หมายถึง ได้คะแนน ๖๐ - ๗๐ % ของคะแนนเต็ม๔)ต้องแก้ไข หมายถึง ได้คะแนน น้อยกว่า ๖๐ % ของคะแนนเต็ม(ข)ผู้ขอรับการประเมินต้องได้คะแนนรวมที่ผู้บังคับบัญชาประเมินไม่ต่ำกว่าร้อยละ ๖๐ และผู้บังคับบัญชาในระดับที่เหนือขึ้นไปมีความเห็นสอดคล้องว่าผ่านจึงจะถือว่าเป็นผู้ที่ผ่านการประเมินคุณลักษณะของบุคคล(ค)กรณีที่ไม่ผ่านการประเมินคุณลักษณะของบุคคล ให้ผู้บังคับบัญชาที่ควบคุมดูแลการปฏิบัติงานของผู้ขอรับการประเมินโดยตรงแจ้งผลการประเมินดังกล่าวให้ผู้ขอรับการประเมินทราบว่ามีสิ่งใดที่ต้องปรับปรุงแก้ไขเพื่อให้ผู้ขอรับการประเมินปรับปรุงพัฒนาตนเองให้เหมาะสมต่อไป(๓)ให้เลขานุการนำข้อมูลตาม (๑) และผลการประเมินของผู้บังคับบัญชาตาม (๒)เสนอต่อคณะกรรมการประเมินข้าราชการ ตามข้อ ๒๐เพื่อใช้ประกอบการประเมินตามหลักเกณฑ์ ดังต่อไปนี้(ก)การประเมินความสำเร็จในผลการปฏิบัติงานที่ผ่านมา๑)ผลงานที่จะนำมาประเมิน ได้แก่ผลงานและหรือผลสำเร็จของงานที่เกิดจากการปฏิบัติงานตามปกติในตำแหน่งหน้าที่ความรับผิดชอบของผู้ขอประเมินและเป็นผลงานที่แสดงถึงการใช้ความรู้ประสบการณ์ ความเชี่ยวชาญ ซึ่งต้องแสดงขอบเขต คุณภาพความยุ่งยากซับซ้อนในการดำเนินงานและประโยชน์ของผลงาน โดยมีเงื่อนไขดังนี้๑.๑เป็นผลงานที่จัดทำขึ้นในระหว่างที่ดำรงตำแหน่งในระดับที่ต่ำกว่าระดับที่ขอประเมินหนึ่งระดับ๑.๒ไม่ใช่ผลงานวิจัยหรือวิทยานิพนธ์ที่เป็นส่วนหนึ่งของการศึกษาเพื่อขอรับปริญญาหรือประกาศนียบัตรหรือเป็นส่วนหนึ่งของการฝึกอบรม๑.๓ กรณีที่เป็นผลงานร่วมกันของบุคคลหลายคนจะต้องแสดงให้เห็นว่าผู้ขอรับการประเมินได้มีส่วนร่วมในการจัดทำหรือผลิตผลงานในส่วนใดหรือเป็นสัดส่วนเท่าใด และมีคำรับรองจากผู้มีส่วนร่วมในผลงานนั้นและจากผู้บังคับบัญชาด้วย๑.๔ผลงานที่ได้นำมาใช้ประเมินเพื่อเลื่อนขึ้นแต่งตั้งให้ดำรงตำแหน่งในระดับที่สูงขึ้นแล้วจะนำมาเสนอให้ประเมินเพื่อเลื่อนขึ้นดำรงตำแหน่งในระดับที่สูงขึ้นอีกไม่ได้๒)แนวทางการประเมินผลงาน ให้พิจารณาจาก๒.๑ผลการปฏิบัติงานและหรือผลสำเร็จของงานสองชิ้น โดยเป็นผลการปฏิบัติงานและหรือผลสำเร็จของงานไม่เกินสองปีนับถึงวันยื่นขอรับการประเมินอาจมีการประเมินผลงานด้วยการสัมภาษณ์๒.๒คุณภาพของผลงานของตำแหน่ง๒.๓ความยุ่งยากซับซ้อนของผลงานของตำแหน่ง๒.๔การเผยแพร่ผลงาน โดยกำหนดให้ต้องมีการเผยแพร่ผลงานโดยวิธีการต่าง ๆ ยกเว้นลักษณะงานของบางตำแหน่งที่ไม่อาจเผยแพร่ได้๒.๕ความรู้ ความชำนาญงานหรือความเชี่ยวชาญและประสบการณ์ในการปฏิบัติงานเป็นการพิจารณาว่า ผลงานดังกล่าวสะท้อนให้เห็นว่าผู้ขอรับการประเมินมีความรู้ความชำนาญงานหรือความเชี่ยวชาญ และประสบการณ์ในงานนั้น ๆเหมาะสมกับระดับตำแหน่งที่จะแต่งตั้งมากน้อยเพียงใด ทั้งนี้คณะกรรมการประเมินบุคคลและผลงานอาจกำหนดแนวทางการประเมินผลงานที่ต่างไปจากนี้ได้๒.๖ กรณีมีปัญหาหรือมีข้อสงสัยเกี่ยวกับผลงานที่ส่งประเมินอาจเชิญผู้ขอรับการประเมินมาซักถามเพิ่มเติมและหรือขอรายละเอียดของผลงานดังกล่าวเพิ่มเติมได้(ข)การประเมินความเหมาะสมในการปฏิบัติงานในตำแหน่งที่จะเลื่อน ได้แก่๑)ความรู้ความสามารถและประสบการณ์ที่ต้องการ๒)ประวัติการรับราชการ๓)ความร่วมมือในกิจกรรมต่าง ๆ ของสำนักงานการตรวจเงินแผ่นดิน๔)ผลการประเมินผลการปฏิบัติราชการย้อนหลังไม่น้อยกว่าสามปี๕)ความประพฤติที่เหมาะสมกับตำแหน่งที่จะแต่งตั้งเป็นหลักทั้งนี้โดยให้คำนึงถึงหลักเกณฑ์และวิธีการตามที่ ก.พ. กำหนดประกอบด้วยและให้คณะกรรมการประเมินบุคคลและผลงาน ประกาศหลักเกณฑ์ที่กำหนดให้ทราบโดยทั่วกัน(๔)เมื่อได้ผู้ที่ผ่านการคัดเลือกบุคคลและการประเมินผลงานแล้วให้คณะกรรมการประเมินข้าราชการรายงานผลต่อผู้ว่าการตรวจเงินแผ่นดินเพื่อเสนอผู้มีอำนาจสั่งบรรจุพิจารณาดำเนินการตามขั้นตอนการบรรจุแต่งตั้งให้ดำรงตำแหน่งดังกล่าวต่อไปข้อ๒๒ ให้ผู้ว่าการตรวจเงินแผ่นดินแต่งตั้งคณะกรรมการประเมินข้าราชการเข้าสู่ตำแหน่งแต่ละคณะเพื่อทำหน้าที่ประเมินบุคคลและผลงานข้าราชการเข้าสู่ตำแหน่ง ดังต่อไปนี้(๑)คณะกรรมการประเมินข้าราชการประเภทวิชาการระดับเชี่ยวชาญ(๒)คณะกรรมการประเมินข้าราชการประเภทวิชาการระดับชำนาญการพิเศษ(๓)คณะกรรมการประเมินข้าราชการประเภทวิชาการระดับชำนาญการการแต่งตั้งคณะกรรมการประเมินข้าราชการตามวรรคหนึ่งแต่ละคณะประกอบด้วย(๑)ประธานกรรมการซึ่งแต่งตั้งจากรองผู้ว่าการตรวจเงินแผ่นดินหรือผู้ตรวจเงินแผ่นดินหรือตำแหน่งอื่นที่เทียบเท่า(๒)กรรมการจำนวนสี่คนซึ่งแต่งตั้งจาก(ก)ข้าราชการสำนักงานการตรวจเงินแผ่นดินที่ดำรงตำแหน่งประเภทบริหารระดับสูงหรือตำแหน่งประเภทวิชาการระดับทรงคุณวุฒิจำนวนสองคน(ข)ผู้ซึ่งเคยเป็นข้าราชการที่ดำรงตำแหน่งประเภทบริหารระดับสูงหรือตำแหน่งประเภทวิชาการระดับทรงคุณวุฒิ หรือตำแหน่งเทียบเท่า จำนวนหนึ่งคน(ค)ผู้ทรงคุณวุฒิซึ่งดำรงตำแหน่งหรือเคยดำรงตำแหน่งไม่ต่ำกว่าตำแหน่งที่จะได้รับการประเมินจำนวนหนึ่งคนให้ผู้อำนวยการสำนักบริหารทรัพยากรบุคคลหรือผู้ที่ผู้อำนวยการสำนักบริหารทรัพยากรบุคคลมอบหมายทำหน้าที่เลขานุการ และอาจจะตั้งผู้ช่วยเลขานุการตามความเหมาะสมก็ได้ให้คณะกรรมการประเมินข้าราชการที่ได้รับการแต่งตั้งตามวรรคหนึ่งในแต่ละชุดต้องปฏิบัติหน้าที่จนกว่าผู้ว่าการตรวจเงินแผ่นดินจะแต่งตั้งคณะกรรมการประเมินข้าราชการชุดใหม่ขึ้นมาแทนให้ผู้ว่าการตรวจเงินแผ่นดินแต่งตั้งคณะกรรมการประเมินข้าราชการชุดใหม่ทุกสองปีทั้งนี้ห้ามมิให้แต่งตั้งผู้ซึ่งเคยได้รับการแต่งตั้งให้เป็นกรรมการในคณะกรรมการประเมินข้าราชการชุดเดิมครั้งล่าสุดเป็นกรรมการชุดใหม่อีกครั้งเพื่อประโยชน์ในการประเมินบุคคลและผลงานที่คณะกรรมการประเมินข้าราชการชุดเดิมยังพิจารณาไม่แล้วเสร็จก่อนแต่งตั้งคณะกรรมการประเมินข้าราชการชุดใหม่ให้คณะกรรมการประเมินข้าราชการชุดเดิมยังคงปฏิบัติหน้าที่ต่อไปจนกว่าจะประเมินบุคคลและผลงานที่ยื่นต่อคณะกรรมการชุดของตนให้แล้วเสร็จข้อ๒๓ ในการประเมินบุคคลและผลงานข้าราชการเพื่อแต่งตั้งให้ดำรงตำแหน่งประเภทวิชาการระดับเชี่ยวชาญ หรือระดับชำนาญการพิเศษหรือระดับชำนาญการ แล้วแต่กรณี ให้ดำเนินการตามขั้นตอน ดังต่อไปนี้(๑)ให้ข้าราชการสำนักงานการตรวจเงินแผ่นดินที่มีคุณสมบัติครบตามข้อ ๑๑ หรือข้อ ๑๒ หรือข้อ๑๓ แล้วแต่กรณี ยื่นเสนอขอรับการประเมินการเลื่อนตำแหน่งตามแบบฟอร์มที่สำนักงานการตรวจเงินแผ่นดินกำหนดผ่านทางสำนักบริหารทรัพยากรบุคคลเพื่อตรวจสอบคุณสมบัติและส่งข้อมูลต่างๆ สำหรับใช้ประกอบการพิจารณาของคณะกรรมการประเมินบุคคลและผลงานเพื่อประเมินว่าคุณสมบัติของบุคคลและผลงานผ่านเกณฑ์ที่กำหนดหรือไม่ต่อไป(๒)ให้สำนักบริหารทรัพยากรบุคคลจัดให้มีการประเมินความสามารถโดยผู้บังคับบัญชาที่ควบคุมและดูแลการปฏิบัติงานโดยตรงของผู้ขอรับการประเมินและผู้บังคับบัญชาชั้นเหนือขึ้นไปอีกหนึ่งระดับเพื่อทำการประเมินคุณลักษณะของผู้ขอรับการประเมินทั้งนี้ให้ประเมินตามแบบประเมินคุณลักษณะของบุคคลที่สำนักงานการตรวจเงินแผ่นดินกำหนดดังนี้(ก)การประเมินคุณลักษณะของบุคคลแต่ละรายการให้ผู้บังคับบัญชาพิจารณากำหนดระดับการประเมินเป็นสี่ระดับ แล้วให้เป็นคะแนนดังนี้๑)ดีมาก หมายถึง ได้คะแนน ๙๑ - ๑๐๐ % ของคะแนนเต็ม๒)ดี หมายถึง ได้คะแนน ๗๑ - ๙๐ % ของคะแนนเต็ม๓)พอใช้ หมายถึง ได้คะแนน ๖๐ - ๗๐ % ของคะแนนเต็ม๔)ต้องแก้ไข หมายถึง ได้คะแนน น้อยกว่า ๖๐ % ของคะแนนเต็ม(ข)ผู้ขอรับการประเมินต้องได้คะแนนรวมที่ผู้บังคับบัญชาประเมินไม่ต่ำกว่าร้อยละ ๖๐ และผู้บังคับบัญชาในระดับที่เหนือขึ้นไปมีความเห็นสอดคล้องว่าผ่านจึงจะถือว่าเป็นผู้ที่ผ่านการประเมินคุณลักษณะของบุคคล(ค)กรณีที่ไม่ผ่านการประเมินคุณลักษณะของบุคคลให้ผู้บังคับบัญชาที่ควบคุมดูแลการปฏิบัติงานของผู้ขอรับการประเมินโดยตรงแจ้งผลการประเมินดังกล่าวให้ผู้ขอรับการประเมินทราบว่ามีสิ่งใดที่ต้องปรับปรุงแก้ไขเพื่อให้ผู้ขอรับการประเมินปรับปรุงพัฒนาตนเองให้เหมาะสมต่อไป(๓)ให้เลขานุการนำข้อมูลตาม (๑) และผลการประเมินตาม (๒)เสนอต่อคณะกรรมการประเมินตามข้อ ๒๒ แล้วแต่กรณี เพื่อใช้ประกอบการประเมินตามหลักเกณฑ์ดังต่อไปนี้(ก)การประเมินความสำเร็จในผลการปฏิบัติงานที่ผ่านมา โดยประเมินจาก๑)ผลงานที่จะนำมาประเมิน ได้แก่ผลงานและหรือผลสำเร็จของงานที่เกิดจากการปฏิบัติงานตามปกติในตำแหน่งหน้าที่ความรับผิดชอบของผู้ขอประเมินและเป็นผลงานที่แสดงถึงการใช้ความรู้ประสบการณ์ ความเชี่ยวชาญ ซึ่งต้องแสดงขอบเขต คุณภาพความยุ่งยากซับซ้อนในการดำเนินงานและประโยชน์ของผลงาน โดยมีเงื่อนไขดังนี้๑.๑เป็นผลงานที่จัดทำขึ้นในระหว่างที่ดำรงตำแหน่งในระดับที่ต่ำกว่าระดับที่ขอประเมินหนึ่งระดับ๑.๒ไม่ใช่ผลงานวิจัยหรือวิทยานิพนธ์ที่เป็นส่วนหนึ่งของการศึกษาเพื่อขอรับปริญญาหรือประกาศนียบัตรหรือเป็นส่วนหนึ่งของการฝึกอบรม๑.๓ กรณีที่เป็นผลงานร่วมกันของบุคคลหลายคนจะต้องแสดงให้เห็นว่าผู้ขอรับการประเมินได้มีส่วนร่วมในการจัดทำหรือผลิตผลงานในส่วนใดหรือเป็นสัดส่วนเท่าใด และมีคำรับรองจากผู้มีส่วนร่วมในผลงานนั้นและจากผู้บังคับบัญชาด้วย๑.๔ผลงานที่ได้นำมาใช้ประเมินเพื่อเลื่อนขึ้นแต่งตั้งให้ดำรงตำแหน่งในระดับที่สูงขึ้นแล้วจะนำมาเสนอให้ประเมินเพื่อเลื่อนขึ้นดำรงตำแหน่งในระดับที่สูงขึ้นอีกไม่ได้๒)แนวทางการประเมินผลงาน ให้พิจารณาจาก๒.๑ผลการปฏิบัติงานและหรือผลสำเร็จของงานสองชิ้นโดยเป็นผลการปฏิบัติงานและหรือผลสำเร็จของงานไม่เกินสองปีนับถึงวันยื่นขอรับการประเมินอาจมีการประเมินผลงานด้วยการสัมภาษณ์๒.๒คุณภาพของผลงานของตำแหน่ง๒.๓ความยุ่งยากซับซ้อนของผลงานของตำแหน่ง๒.๔ความรู้ ความชำนาญงาน หรือความเชี่ยวชาญและประสบการณ์ในการปฏิบัติงานเป็นการพิจารณาว่าผลงานดังกล่าวสะท้อนให้เห็นว่าผู้ขอรับการประเมินมีความรู้ ความชำนาญงานหรือความเชี่ยวชาญและประสบการณ์ในงานนั้น ๆ เหมาะสมกับระดับตำแหน่งที่จะแต่งตั้งมากน้อยเพียงใด ทั้งนี้ คณะกรรมการประเมินบุคคลและผลงานอาจกำหนดแนวทางการประเมินผลงานที่ต่างไปจากนี้ได้๒.๕ กรณีมีปัญหาหรือมีข้อสงสัยเกี่ยวกับผลงานที่ส่งประเมินอาจเชิญผู้ขอรับการประเมินมาซักถามเพิ่มเติมและหรือขอรายละเอียดของผลงานดังกล่าวเพิ่มเติมได้(ข)การประเมินความเหมาะสมในการปฏิบัติงานในตำแหน่งที่จะเลื่อน ได้แก่๑)ความรู้ความสามารถและประสบการณ์ที่ต้องการ๒)ประวัติการรับราชการ๓)ความร่วมมือในกิจกรรมต่าง ๆ ของสำนักงานการตรวจเงินแผ่นดิน๔)ผลการประเมินผลการปฏิบัติราชการย้อนหลังไม่น้อยกว่าสามปี๕)ความประพฤติที่เหมาะสมกับตำแหน่งที่จะแต่งตั้งเป็นหลักทั้งนี้โดยให้คำนึงถึงหลักเกณฑ์และวิธีการตามที่ ก.พ. กำหนดประกอบด้วยและให้คณะกรรมการประเมินบุคคลและผลงาน ประกาศหลักเกณฑ์ที่กำหนดให้ทราบโดยทั่วกัน(๔)เมื่อได้ผู้ที่ผ่านการคัดเลือกบุคคลและการประเมินผลงานแล้วให้คณะกรรมการประเมินข้าราชการรายงานผลต่อผู้ว่าการตรวจเงินแผ่นดินเพื่อพิจารณาดำเนินการตามขั้นตอนการบรรจุแต่งตั้งให้ดำรงตำแหน่งดังกล่าวต่อไปในการประเมินผลงานของคณะกรรมการประเมินข้าราชการต้องพิจารณาให้แล้วเสร็จภายในหนึ่งร้อยแปดสิบวันนับแต่วันที่ยื่นขอรับการประเมินผู้ที่ประเมินผลงานไม่ผ่านจะมีสิทธิได้รับการประเมินผลงานครั้งใหม่ทุกหนึ่งร้อยแปดสิบวันนับแต่วันที่ยื่นขอรับการประเมินครั้งล่าสุดการสั่งบรรจุแต่งตั้งให้มีผลย้อนหลังนับตั้งแต่วันที่ผู้นั้นยื่นขอรับการประเมินและผ่านการประเมินส่วนที่ ๔การประเมินข้าราชการเพื่อเลื่อนขึ้นแต่งตั้งให้ดำรงตำแหน่งประเภททั่วไป ข้อ ๒๔ ในการประเมินข้าราชการเข้าสู่ตำแหน่งประเภททั่วไปให้ผู้ว่าการตรวจเงินแผ่นดินแต่งตั้งคณะกรรมการประเมินข้าราชการตำแหน่งประเภททั่วไประดับอาวุโสและระดับชำนาญงานประกอบด้วย(๑)ประธานกรรมการซึ่งแต่งตั้งจากข้าราชการสำนักงานการตรวจเงินแผ่นดินที่ดำรงตำแหน่งไม่ต่ำกว่าตำแหน่งประเภทอำนวยการระดับสูง(๒)กรรมการจำนวนสี่คนซึ่งแต่งตั้งจาก(ก)ข้าราชการสำนักงานการตรวจเงินแผ่นดินที่ดำรงตำแหน่งไม่ต่ำกว่าตำแหน่งประเภทอำนวยการระดับสูงหรือตำแหน่งประเภทวิชาการระดับเชี่ยวชาญ ซึ่งมีความรู้ ความเข้าใจเป็นอย่างดีในลักษณะงานของตำแหน่งที่จะแต่งตั้งจำนวนสองคน(ข) ข้าราชการสำนักงานการตรวจเงินแผ่นดิน ซึ่งมีความรู้ความเข้าใจเป็นอย่างดีในลักษณะงานของตำแหน่งที่จะแต่งตั้งและดำรงตำแหน่งไม่ต่ำกว่าตำแหน่งที่จะแต่งตั้ง จำนวนสองคนให้มีข้าราชการสำนักบริหารทรัพยากรบุคคลทำหน้าที่เลขานุการและอาจจะตั้งผู้ช่วยเลขานุการตามความเหมาะสมก็ได้ให้คณะกรรมการประเมินข้าราชการที่ได้รับการแต่งตั้งตามวรรคหนึ่งต้องปฏิบัติหน้าที่จนกว่าผู้ว่าการตรวจเงินแผ่นดินจะแต่งตั้งคณะกรรมการประเมินข้าราชการชุดใหม่ขึ้นมาแทนให้ผู้ว่าการตรวจเงินแผ่นดินแต่งตั้งคณะกรรมการประเมินข้าราชการชุดใหม่ทุกสองปี ทั้งนี้ ห้ามมิให้แต่งตั้งผู้ซึ่งเคยได้รับการแต่งตั้งให้เป็นกรรมการในคณะกรรมการประเมินข้าราชการชุดเดิมครั้งล่าสุดเป็นกรรมการชุดใหม่อีกครั้งเพื่อประโยชน์ในการประเมินบุคคลและผลงานที่คณะกรรมการประเมินข้าราชการชุดเดิมยังพิจารณาไม่แล้วเสร็จก่อนแต่งตั้งคณะกรรมการประเมินข้าราชการชุดใหม่ให้คณะกรรมการประเมินข้าราชการชุดเดิมยังคงปฏิบัติหน้าที่ต่อไปจนกว่าจะประเมินบุคคลและผลงานที่ยื่นต่อคณะกรรมการชุดของตนให้แล้วเสร็จข้อ๒๕ ในการประเมินบุคคลและผลงานข้าราชการเพื่อแต่งตั้งให้ดำรงตำแหน่งประเภททั่วไประดับอาวุโสและระดับชำนาญงาน ให้ดำเนินการตามขั้นตอน ดังต่อไปนี้(๑)ให้ข้าราชการสำนักงานการตรวจเงินแผ่นดินที่มีคุณสมบัติครบตามข้อ ๑๔ หรือข้อ ๑๕ แล้วแต่กรณียื่นเสนอขอรับการประเมินการเลื่อนตำแหน่งผ่านทางสำนักบริหารทรัพยากรบุคคลตามแบบฟอร์มที่สำนักงานการตรวจเงินแผ่นดินกำหนดเพื่อตรวจสอบคุณสมบัติ และส่งข้อมูลต่าง ๆ สำหรับใช้ประกอบการพิจารณาของคณะกรรมการประเมินบุคคลและผลงานเพื่อประเมินว่าคุณสมบัติของบุคคลและผลงานผ่านเกณฑ์ที่กำหนดหรือไม่ต่อไป(๒)ให้สำนักบริหารทรัพยากรบุคคลจัดให้มีการประเมินความสามารถโดยผู้บังคับบัญชาที่ควบคุมและดูแลการปฏิบัติงานโดยตรงของผู้ขอรับการประเมินและผู้บังคับบัญชาชั้นเหนือขึ้นไปอีกหนึ่งระดับเพื่อทำการประเมินคุณลักษณะของผู้ขอรับการประเมิน ทั้งนี้ให้ประเมินตามแบบประเมินคุณลักษณะของบุคคลที่สำนักงานการตรวจเงินแผ่นดินกำหนดดังนี้(ก)การประเมินคุณลักษณะของบุคคลแต่ละรายการให้ผู้บังคับบัญชาพิจารณากำหนดระดับการประเมินเป็นสี่ระดับ แล้วให้เป็นคะแนนดังนี้๑)ดีมาก หมายถึง ได้คะแนน ๙๑ - ๑๐๐ % ของคะแนนเต็ม๒)ดี หมายถึง ได้คะแนน ๗๑ - ๙๐ % ของคะแนนเต็ม๓)พอใช้ หมายถึง ได้คะแนน ๖๐ - ๗๐ % ของคะแนนเต็ม๔)ต้องแก้ไข หมายถึง ได้คะแนน น้อยกว่า ๖๐ % ของคะแนนเต็ม(ข)ผู้ขอรับการประเมินต้องได้คะแนนรวมที่ผู้บังคับบัญชาประเมินไม่ต่ำกว่าร้อยละ ๖๐ และผู้บังคับบัญชาในระดับที่เหนือขึ้นไปมีความเห็นสอดคล้องว่าผ่านจึงจะถือว่าเป็นผู้ที่ผ่านการประเมินคุณลักษณะของบุคคล(ค)กรณีที่ไม่ผ่านการประเมินคุณลักษณะของบุคคลให้ผู้บังคับบัญชาที่ควบคุมดูแลการปฏิบัติงานของผู้ขอรับการประเมินโดยตรงแจ้งผลการประเมินดังกล่าวให้ผู้ขอรับการประเมินทราบว่ามีสิ่งใดที่ต้องปรับปรุงแก้ไขเพื่อให้ผู้ขอรับการประเมินปรับปรุงพัฒนาตนเองให้เหมาะสมต่อไป(๓)ให้เลขานุการนำข้อมูลตาม (๑) และผลการประเมินตาม (๒)เสนอต่อคณะกรรมการประเมินตามข้อ ๒๔ แล้วแต่กรณีเพื่อใช้ประกอบการประเมินตามหลักเกณฑ์ ดังต่อไปนี้(ก)การประเมินความสำเร็จในผลการปฏิบัติงานที่ผ่านมา โดยประเมินจาก๑)มาตรฐานหรือปริมาณผลการปฏิบัติงานในภาพรวมโดยพิจารณาจากผลการปฏิบัติงานในภาพรวมที่ผู้ขอประเมินเสนอ๒)คุณภาพหรือความยุ่งยากของงานโดยพิจารณาจากผลการปฏิบัติงานที่สำคัญที่ผู้ขอรับการประเมินเสนอ จำนวนสองเรื่อง๓)การปรับปรุงพัฒนางานในความรับผิดชอบ และการมีส่วนร่วมในการพัฒนางานด้านอื่น ๆของสำนักงาน(ข)การประเมินความเหมาะสมในการปฏิบัติงานในตำแหน่งที่จะเลื่อน ได้แก่๑)ความรู้ความสามารถและประสบการณ์ที่ต้องการ๒)ประวัติการรับราชการ๓)ความร่วมมือในกิจกรรมต่าง ๆ ของสำนักงานการตรวจเงินแผ่นดิน๔)ผลการประเมินผลการปฏิบัติราชการย้อนหลังไม่น้อยกว่าสามปี๕)ความประพฤติที่เหมาะสมกับตำแหน่งที่จะแต่งตั้งเป็นหลักทั้งนี้โดยให้คำนึงถึงหลักเกณฑ์และวิธีการตามที่ ก.พ. กำหนดประกอบด้วยและให้คณะกรรมการประเมินบุคคลและผลงานประกาศหลักเกณฑ์ที่กำหนดให้ทราบโดยทั่วกัน(๔)เมื่อได้ผู้ที่ผ่านการคัดเลือกบุคคลและการประเมินผลงานแล้วให้คณะกรรมการคัดเลือกรายงานผลต่อผู้ว่าการตรวจเงินแผ่นดินเพื่อพิจารณาดำเนินการตามขั้นตอนการบรรจุแต่งตั้งให้ดำรงตำแหน่งดังกล่าวต่อไปในการประเมินผลงานของคณะกรรมการประเมินข้าราชการต้องพิจารณาให้แล้วเสร็จภายในหนึ่งร้อยแปดสิบวันนับแต่วันที่ยื่นขอรับการประเมินผู้ที่ประเมินผลงานไม่ผ่านจะมีสิทธิได้รับการประเมินผลงานครั้งใหม่ทุกหนึ่งร้อยแปดสิบวันนับแต่วันที่ยื่นขอรับการประเมินครั้งล่าสุดการสั่งบรรจุแต่งตั้งให้มีผลย้อนหลังนับตั้งแต่วันที่ผู้นั้นยื่นขอรับการประเมินและผ่านการประเมินหมวด ๒การย้ายข้าราชการ ข้อ๒๖ ข้าราชการที่ได้รับการย้ายต้องเป็นผู้ที่มีคุณสมบัติเฉพาะสำหรับตำแหน่งที่จะแต่งตั้งตามที่กำหนดไว้ในมาตรฐานกำหนดตำแหน่งข้อ๒๗ การย้ายข้าราชการจะต้องพิจารณาถึงความรู้ความสามารถ ความรับผิดชอบ ความประพฤติ ผลงาน ประวัติการรับราชการและศักยภาพในการปฏิบัติงานในตำแหน่งที่จะได้รับการแต่งตั้งโดยเฉพาะการย้ายไปแต่งตั้งให้ดำรงตำแหน่งประเภทบริหารระดับสูง ให้พิจารณาถึงคุณลักษณะอื่นที่จะต้องใช้ในการปฏิบัติงานเช่น การเป็นผู้นำ เป็นผู้มีวิสัยทัศน์กว้างไกล กล้ารับผิดชอบ กล้าตัดสินใจ และกล้าเผชิญปัญหามาเป็นองค์ประกอบในการพิจารณาด้วยข้อ๒๘ การย้ายข้าราชการไปแต่งตั้งให้ดำรงตำแหน่งในประเภทตำแหน่งที่มีเงินประจำตำแหน่งหรือเงินค่าตอบแทนพิเศษหรือสิทธิประโยชน์อย่างอื่นที่ต่ำกว่าตำแหน่งเดิม จะกระทำมิได้เว้นแต่จะได้รับความยินยอมจากข้าราชการผู้นั้นข้อ๒๙ ข้าราชการที่ได้รับการย้ายนอกจากต้องมีคุณสมบัติตามข้อ๒๖ แล้ว ต้องมีระยะเวลาการดำรงตำแหน่ง ดังต่อไปนี้(๑)การย้ายข้าราชการตำแหน่งประเภทวิชาการระดับทรงคุณวุฒิไปแต่งตั้งให้ดำรงตำแหน่งประเภทบริหารระดับสูงจะต้องมีระยะเวลาการดำรงตำแหน่งเป็นไปตามมาตรฐานกำหนดตำแหน่งประเภทบริหารระดับสูง(๒)การย้ายข้าราชการตำแหน่งประเภทวิชาการระดับเชี่ยวชาญไปแต่งตั้งให้ดำรงตำแหน่งประเภทอำนวยการระดับสูงจะต้องมีระยะเวลาการดำรงตำแหน่งประเภทวิชาการระดับเชี่ยวชาญมาแล้วไม่น้อยกว่าหนึ่งปี(๓)การย้ายข้าราชการตำแหน่งประเภทวิชาการระดับชำนาญการพิเศษไปแต่งตั้งให้ดำรงตำแหน่งประเภทอำนวยการระดับต้นจะต้องมีระยะเวลาการดำรงตำแหน่งประเภทวิชาการระดับชำนาญการพิเศษมาแล้วไม่น้อยกว่าสามปี(๔)การย้ายข้าราชการตำแหน่งประเภททั่วไประดับปฏิบัติงานหรือระดับชำนาญงานไปแต่งตั้งให้ดำรงตำแหน่งประเภทวิชาการระดับปฏิบัติการจะต้องมีระยะเวลาการดำรงตำแหน่งประเภททั่วไประดับปฏิบัติงาน หรือระดับชำนาญงานในสำนักงานการตรวจเงินแผ่นดินมาแล้วไม่น้อยกว่าสองปีและได้รับการคัดเลือกหรือขึ้นบัญชีเป็นผู้สอบแข่งขันได้ตำแหน่งประเภทวิชาการระดับปฏิบัติการในชื่อตำแหน่งตามโครงสร้างของสำนักงานการตรวจเงินแผ่นดินที่ว่างในขณะนั้นโดยบัญชีผู้สอบแข่งขันได้ต้องยังไม่ถูกยกเลิกแต่อย่างใดการดำเนินการไม่ต้องรอถึงลำดับที่ที่ผู้นั้นจะได้รับการบรรจุแต่ให้คำนึงถึงประโยชน์ที่สำนักงานการตรวจเงินแผ่นดินจะได้รับและผลการปฏิบัติหน้าที่ราชการของข้าราชการผู้นั้นประกอบด้วยข้อ๓๐ การย้ายข้าราชการประเภทต่างกันหรือประเภทเดียวกันแต่สายงานต่างกันสามารถกระทำได้แต่ต้องเป็นผู้ที่มีคุณสมบัติเฉพาะสำหรับตำแหน่ง ของตำแหน่งที่จะแต่งตั้งข้อ๓๑ ในกรณีที่การย้ายข้าราชการไม่เป็นไปตามข้อ๒๙ ให้นำเสนอคณะกรรมการข้าราชการสำนักงานการตรวจเงินแผ่นดิน (ก.ตง.)พิจารณาเป็นราย ๆ ไปข้อ ๓๒ บรรดาบทกฎหมาย ประกาศและข้อบังคับอื่นที่มีบัญญัติไว้แล้วในประกาศนี้หรือซึ่งขัดหรือแย้งกับประกาศนี้ให้ใช้ประกาศนี้แทนบทเฉพาะกาล ข้อ๓๓ การใดที่ได้ดำเนินการตามหลักเกณฑ์วิธีการ และขั้นตอนการคัดเลือกข้าราชการสำนักงานการตรวจเงินแผ่นดินโดยถูกต้องก่อนวันที่ประกาศฉบับนี้มีผลใช้บังคับให้เป็นอันใช้ได้และกรณีได้ดำเนินการไปแล้วแต่ยังไม่เสร็จ ก็ให้ดำเนินการตามหลักเกณฑ์ดังกล่าวต่อไปจนกว่าจะเสร็จข้อ๓๔ ข้าราชการสำนักงานการตรวจเงินแผ่นดินซึ่งดำรงตำแหน่งผู้อำนวยการกลุ่มประเภทวิชาการระดับชำนาญการพิเศษก่อนวันที่ประกาศฉบับนี้มีผลใช้บังคับให้ดำรงตำแหน่งประเภทอำนวยการระดับต้นนับตั้งแต่วันที่ครองตำแหน่งประเภทวิชาการระดับชำนาญการพิเศษแต่สิทธิหรือประโยชน์อื่นใดที่เกิดขึ้นอันเนื่องมาจากการครองตำแหน่งประเภทอำนวยการระดับต้นหากมิใช่เรื่องการนับอายุการครองตำแหน่งให้มีผลใช้บังคับตั้งแต่วันที่ ๑ ตุลาคม๒๕๖๐ เป็นต้นไปข้าราชการที่อยู่ระหว่างขั้นตอนการคัดเลือกเข้าสู่ตำแหน่งผู้อำนวยการกลุ่มก่อนวันที่ประกาศฉบับนี้มีผลใช้บังคับให้ถือว่าผลของการคัดเลือกเป็นการคัดเลือกเข้าสู่ตำแหน่งประเภทอำนวยการระดับต้นตามประกาศฉบับนี้ข้อ๓๕ เพื่อมิให้กระทบสิทธิของข้าราชการแต่ละระดับที่มีคุณสมบัติครบถ้วนพร้อมที่จะได้รับการเข้าสู่ตำแหน่งเพื่อเลื่อนขึ้นแต่งตั้งให้ดำรงตำแหน่งในระดับที่สูงขึ้นตามประกาศฉบับนี้ให้สำนักงานการตรวจเงินแผ่นดินต้องเปิดให้มีการคัดเลือกและประเมินบุคคลและผลงานของข้าราชการสำนักงานการตรวจเงินแผ่นดินภายใน๖๐ วันนับแต่ประกาศฉบับนี้มีผลใช้บังคับข้อ ๓๖ ในระยะเริ่มต้นห้ามมิให้นำคุณสมบัติตามข้อ๑๐ (๓) ข้อ ๑๑ (๓) ข้อ ๑๒ (๓) และข้อ ๑๓ (๓) มาใช้บังคับจนกว่าสถาบันพัฒนาข้าราชการสำนักงานการตรวจเงินแผ่นดินจะกำหนดหลักสูตรการฝึกอบรมข้าราชการในแต่ละระดับรองรับเงื่อนไขการพิจารณาคุณสมบัติดังกล่าวแล้วเสร็จและเปิดให้มีการเข้ารับการฝึกอบรมซึ่งต้องประกาศให้ทราบเป็นการทั่วไปว่าจะใช้บังคับเมื่อใดจึงจะมีผลเป็นคุณสมบัติในการพิจารณาคัดเลือกหรือประเมินผลต่อไปประกาศ ณ วันที่ ๘กันยายน พ.ศ. ๒๕๖๐พิศิษฐ์ ลีลาวชิโรภาสผู้ว่าการตรวจเงินแผ่นดินใช้อำนาจหน้าที่แทนประธานกรรมการตรวจเงินแผ่นดินปวันวิทย์/ภวรรณตรี/จัดทำ๑๔ กันยายน๒๕๖๐[๑] ราชกิจจานุเบกษาเล่ม ๑๓๔/ตอนที่ ๙๓ ก/หน้า ๔๒/๑๓ กันยายน ๒๕๖๐